Ir-Regolament tal-Kunsill (KEE) Nru 707/83
tat-28 ta' Marzu 1983
dwar l-konklużjoni tal-Ftehim bejn l-Komunità Ekonomika Ewropea u l-Gvern tar-Repubblika tal-Guinea Bissau fuq is-sajd ‘il barra mill-kosta tal-Guinea Bissau
IL-KUNSILL TAL-KOMUNITAJIET EWROPEJ,
Wara li kunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu,
Wara li kunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2]
Billi saru negozjati bejn l-Komunità u l-Guiea Bissau, skond it-tieni paragrafu ta' l-Artikolu 17 tal-Ftehim bejn l-Gvern tar-Repubblika tal-Guinea Bissau u l-Komunità Ekonomika Ewropea fuq is-sajd ‘il barra mill-kosta tal-Guinea Bissau [3], biex jistabbilixxi l-emendi jew iż-żidiet li għandhom jsiru lill-Anness tiegħujew lill-Protokoll msemmi fl-Artikolu 9 tiegħu;
Billi, konsegwenza ta' dawn in-negozjati, Ftehim li jemenda ġie ffirmat fil-15 ta' Marzu 1983;
Billi huwa fl-interess tal-Komunità li tapprova l-Ftehim,
ADOTTA DAN IR-REGOLAMENT:
Artikolu 1
Il-Ftehim li jemenda l-Ftehim bejn il-Komunità Ekonomika Ewropea u l-Gvern tar-Repubblika tal-Guinea Bissau fuq is-sajd ‘il barra mill-kosta tal-Guinea Bissau huwa hawnhekk approvat f'isem il-Komunità.
It-test tal-Ftehim huwa mehmuż ma' dan ir-Regolament.
Artikolu 2
Il-President tal-Kunsill għandu jagħti n-notifiki imniżżla fl-Artikolu 2 tal-Ftehim.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-28 ta' Marzu 1983.